钦定古今图书集成/明伦汇编/氏族典/第276卷 > 王𫄧
## 钦定古今图书集成/明伦汇编/氏族典/第276卷 > 王𫄧

按《万姓统谱》：“𫄧，开州人。登弘治乙丑进士，拜户部郎
中。时逆瑾用事，群奄倚势请托，𫄧皆不顾。后迁湖广
副使。适世宗入继大统，宦者谷大用迎驾而南，强𫄧
长跪，𫄧不屈，号呼奏行在，上遣中官慰谕之，乃复起
河南。以擒矿寇王镗功，历升山西、四川两省右布政，
俱有平寇功。超陞巡抚江西都御史，官至大理卿。宦”
游二十馀年，萧然如寒素。痛兄蚤逝，举先世遗产尽
畀兄子。乡人贤之，祀“乡贤。”